text: রানঝানা (বাংলা: প্রিয়তম) হল ২০১৩ সালে মুক্তিপ্রাপ্ত একটি রোমান্টিক ড্রামা চলচ্চিত্র, যেটি পরিচালনা করেছিলেন আনন্দ লাল রায় এবং চিত্রনাট্য লিখেছেন হিমাংশু শারমা| ছবিটি ইরোস ইন্টারন্যাশনালের ব্যানারে নির্মাণ করেছেন কৃষ্ণা লুল্লা| এতে প্রধান তিনটি চরিত্রে অভিনয় করেছেন ধনুষ, সোনম কাপুর এবং অভয় দেওল| তামিল নায়ক ধনুষ এই চলচ্চিত্রের মাধ্যমে প্রথমবারের মত বলিউডে আত্মপ্রকাশ করেন| ২১শে জুন ২০১৩তে ছবিটি বিশ্বব্যাপী মুক্তি পায় এবং এক সপ্তাহ পর এর তামিল সংষ্করণ আম্বিকাপাথি মুক্তি দেওয়া হয়| তামিল সংষ্করণের জন্য সংলাপ লিখেছিলেন জন মাহেন্দ্রান|
  
  ছবির আবহসঙ্গীত ও সঙ্গীত পরিচালনায় ছিলেন এ আর রহমান| সঙ্গীত রচনা করেছেন ইরশাদ কামিল (হিন্দি) ও বৈরামুথু (তামিল)|
  
  মুক্তির এক সপ্তাহের মাঝেই ছবিটির আয় নিজ দেশ ভারতে ৩৪.৯ কোটি রুপিতে পৌছায় এবং বক্স অফিস ভারতের কাছ থেকে ব্যবসাসফল ছবির স্বীকৃতি পায়| প্রথম চার সপ্তাহে ছবিটি বিশ্বব্যাপী ৭০ কোটি রুপি আয় করে|
  
  কাহিনী
  
  অভিনয়ে
   ধনুষ:  কুন্দন শঙ্কর চরিত্রে
   সোনম কাপুর : জয়া হায়দার চরিত্রে
   অভয় দেওল : যশজিত সিংহ/আকরাম জায়েদি চরিত্রে
   সুরজ সিংহ : আনন্দ চরিত্র
   স্বরা ভাস্কর : বিন্দিয়া চরিত্রে
  মোহাম্মদ জিশান আইয়ুব : মুরারি চরিত্রে
   শিল্পী সারওয়াহা : রেশমি চরিত্রে
  বিপিন শার্মা : কুন্দনের বাবা চরিত্রে
  
  নির্মাণ
  
  প্রস্তুতি
  ২০১১ সালে সোনাক্ষী সিনহা ও শহীদ কাপুরকে জয়া ও কুন্দন চরিত্রের জন্য বাছাই করা হয়েছিল; কিন্তু প্রভুদেবার পরবর্তী আর...রাজকুমার ছবিতে চুক্তিবদ্ধ হওয়ায় তারা সেই ছবির প্রস্তুতিতে ব্যস্ত হয়ে পড়ে | পরবর্তীতে ২০১২ সালের জানুয়ারিতে তামিল নায়ক ধনুষকে কুন্দন চরিত্রের জন্য রাজি করানো হয়| ২০১২ সালের মার্চ মাসে সোনম কাপুর জয়া(Zoya) চরিত্রের জন্য চুক্তিবদ্ধ হন এবং বিশেষ একটি চরিত্রে অভয় দেওলকে চুক্তিবদ্ধ করা হয়| ছবিটির কোরিওগ্রাফার অরবিন্দ কাউর মুল চরিত্রদ্বয়ের কিশোর ও তরুণ উভয় বয়স ফুটিয়ে তোলার উপযোগী হবে সেদিকটিও লক্ষ রেখে নায়ক নায়িকা নির্বাচন করেন| এছাড়া শুটিং শুরুর পূর্বে সোনম কাপুরকে নিয়ে তিনি জওহরলাল নেহরু বিশ্ববিদ্যালয় পরিদর্শন করেন|
  
  চলচ্চিত্রায়ণ
  
  সঙ্গীত
  
  মুক্তি
  
  সমালোচকদের সাড়া
  
  বক্স অফিস
  
  পুরস্কার এবং মনোনয়ন
  
  তথ্যসূত্র
  
  বহিঃসংযোগ
  
  বিষয়শ্রেণী:২০১৩-এর চলচ্চিত্র
  বিষয়শ্রেণী:হিন্দি ভাষার চলচ্চিত্র
  বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র
  
  en:Raanjhanaa
title: রানঝানা